# Årsberetning for Røros IL, skiskyting 2023

**Gruppestyret** har i perioden bestått av:

Britt Laila Nilsgård Leder/Kasserer På valg 2024

Mads Randen Medlem På valg 2024

Hild Mari Kvikne Sportslig ansvarlig På valg hvert år

Gunn Kristin Harborg Medlem På valg 2024

**Stadionansvarlig** i perioden

Geir Magne Ryttervoll på valg 2024

**Våpenansvarlig** i perioden

Geir Magne Ryttervoll på valg 2024

**Valgkomitè** i perioden

Stein Røsten på valg 2024

**Generelt**

Det har vært et år med god aktivitet i gruppa, og fortsatt et godt samarbeid med skiskyttergruppa i Os IL og skigruppa i Røros IL. Vi har i utgangen av året 1 junior, 1 senior og 10-12 rekrutter. De fleste av de yngste utøverne har prøvd seg på kretsrenn med stort hell. Vi har solid økonomi, og foreløpig regnskap viser et overskudd på ca.kr. 121.000,-, som kommer fra NC renn og ØM som vi har arrangert sammen med Os.

**Treninger**

I høst har vi hatt treninger onsdager etter høstferien i Langegga. I den forbindelse gjennomførte vi også skiskytterskole. Dersom det skal søkes om leie eller erverv av våpen må det dokumenteres gjennomført skiskytterskole som foresatt, eller gjennomført sikkerhetskurs gjennom Skiskytterforbundet. Det er Hild Mari Kvikne som har det overordnede ansvaret for treningene, med god hjelp fra flere trener.

All trenerinnsats gjøres på dugnad.

I tillegg til trenerne har foreldre bidratt som stadion mannskap på hver trening og har hatt ansvar for rigging og klargjøring av arenaen.

Juniorer og seniorer bor andre steder og trener på egen hånd eller i team.

**Treningssamlinger:**

De eldste løperne har deltatt i team, dvs Team Savalen og Holmenkollen Biathlon. I tillegg har noen av rekruttene deltatt på en dagssamling arrangert av skiskytterkretsen i høst.

**Resultater sesongen 2022/23:**

NM Rulleskiskyting Drangedal

17.09.22 Sprint Håvard Kne Galåen nr. 10

NC Geilo

26.11.22Sprint Håvard Kne Galåen nr. 8

NC Ål

08.01.23 Sprint Håvard Kne Galåen nr. 8

NC Stiklestad

21.01.23 Sprint Håvard Kne Galåen nr.1

NM-Mix 17-sen Markane

11.03.23 Håvard Kne Galåen NØSSK 3.pl

NC Markane

12.03.23 Sprint Håvard Kne Galåen nr.4

Det ble arrangert NM senior i Alta for 2023.

**Arrangementer**

11-12 feb. 2023 arrangerte vi Østlandsmesterskapet i skiskyting sammen med Os på TOS arena.

I desember 2023 skulle vi arrangere kretsrenn sammen med Os på TOS arena, men måtte avlyse pga for lite snø på stadion.

**Anlegg/utstyr**

Geir Magne Ryttervoll har hatt ansvaret for stadion, våpen, våpenvedlikehold og våpenutleie.

Vi har avholdt den årlige vår-dugnaden i Langegga.

**Samarbeidet med Os IL**

I 2023 har vi videreført samarbeidet med Os IL. Treningssamarbeidet opprettholdes når vi får litt eldre utøvere, og vi skal jobbe med arrangementsplanlegging for de neste årene.

Vi eier også et arrangementstelt sammen med Os, som vi leier ut og deler inntektene på.

Dette teltet ble satt opp på Bergstadcupen og håndballcupen.

**Avslutning**

Styret er enige i at vi fortsatt bør ha stort fokus på den aktive idretten og på arbeidet med utøverne. Rekruttering til egen klubb må ha første prioritet. Vi ser at det er god deltagelse blant de yngste på serierenn og delvis på skitrening. Arbeidet mot en evt sammenslåing av Skiskyting og Ski vil fortsette.

Takk til alle som har bidratt til å holde hjulene gang gjennom året!